कार्यक्रममा हाउस अफ युथ डाइलग (एचवाईडी) का संंस्थापक तथा अध्यक्ष मोहम्मद जाहिद हसनले बुद्ध जन्मिएको देश र विश्वको सबैभन्दा अग्लो हिमशिखर सगरमाथा भएको देशमा आएर यहाँका युवा विद्यार्थीको बिचमा बोल्न पाउनु आफ्नो लागि महत्वपूर्ण अवसर भएको बताए । उनले यहाँका युवामा विश्वलाई लिड गर्न सक्ने ्क्षमता भएको उल्लेख गरे । ‘हामीसँग सपना देख्ने बानी छैन । त्यो सबै भन्दा आवश्यक छ । त्यसको लागि शिक्षा सबैभन्दा महत्वपूर्ण छ,’ उनले भने ‘त्यसैलाई मध्यनजर गर्दै एचवाईडीले पनि विद्यार्थीको सीप विकास र त्यसैसगै सम्बन्धीत कार्य गर्दै आएको हो ।’यस सभाले संयुक्त राष्ट्रसंघको विभिन्न संरचना बारेमा जानकारी गराई विद्यार्थीलाई भविश्यमा आवश्यक पर्दा त्यसको बारेमा अरुलाई जानकारी गराउन सक्ने बनाउने उनले बताए । उनका अनुसार एचवाईडीले अहिलेसम्म ६ वटा देशमा यस्ता कार्यक्रम गरिसकेको छ ।
